จักรัตน์ พั้วช่วย

จักรัตน์ พั้วช่วย  (เกิด 29 ธันวาคม พ.ศ. 2517)  เป็นนักการเมืองชาวไทย อดีตสมาชิกสภาผู้แทนราษฎรจังหวัดเพชรบูรณ์ สังกัดพรรคพลังประชารัฐ และอดีตประธานคณะกรรมาธิการการบริการจัดการทรัพยากรน้ำ ในสภาผู้แทนราษฎรไทย ชุดที่ 26

 ประวัติ 
จักรัตน์ เกิดเมื่อวันที่ 29 ธันวาคม พ.ศ. 2517 เป็นบุตรนายประวัติ พั้วช่วย และนางฐิตินันท์ พั้วช่วย สมาชิกสภาองค์การบริหารส่วนจังหวัดเพชรบูรณ์ เขตอำเภอหล่มสัก มีพี่ชาย คือ กิตติ พั้วช่วย นายกเทศมนตรีเมืองหล่มสักคนปัจจุบันพั้วช่วยซิวชัย เฉือนวัฒนศัพท์ นายกเล็กหล่มสัก และน้องชายคือ ณัฐวุฒิ พั้วช่วย สมาชิกสภาองค์การบริหารส่วนจังหวัดเพชรบูรณ์ นอกจากนี้ยังเป็นหลานอาจรัส พั้วช่วย อดีตรัฐมนตรีประจำสำนักนายกรัฐมนตรีไทย

สำเร็จการศึกษาวิศวกรรมศาสตร์บัณฑิต จากมหาวิทยาลัยรังสิต และรัฐศาสตร์มหาบัณฑิต มหาวิทยาลัยรามคำแหง

 งานการเมือง 
จักรัตน์ เข้าสู่วงการการเมืองโดยเป็นเลขานุการนายกเทศมนตรีเมืองหล่มสักของฐิตินันท์ ผู้เป็นมารดา ก่อนที่จะลงสมัครรับเลือกตั้งสมาชิกสภาผู้แทนราษฎรในนามพรรคชาติไทย เมื่อปี พ.ศ. 2548 แต่พ่ายแพ้ให้กับไพศาล จันทรภักดี จากพรรคไทยรักไทย เพียงไม่กี่ร้อยคะแนน

ปี พ.ศ. 2550 ย้ายมาลงสมัครในนามพรรคพลังประชาชน และได้รับการเลือกตั้งเป็นครั้งแรก จนได้รับเลือกต่อเนื่องจนถึงปี พ.ศ. 2566 รวม 4 สมัย

 สมาชิกสภาผู้แทนราษฎร 
จักรัตน์ พั้วช่วย ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเพชรบูรณ์ สังกัดพรรคพลังประชาชน (พ.ศ. 2541) → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเพชรบูรณ์ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเพชรบูรณ์ สังกัดพรรคพลังประชารัฐ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเพชรบูรณ์ สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๒, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔

 อ้างอิง 

 แหล่งข้อมูลอื่น 
 นายจักรัตน์ พั้วช่วย , เว็บไซต์รัฐสภาไทย
 บัญชีแสดงรายการทรัพย์สินและหนี้สินของนายจักรัตน์ พั้วช่วย, สำนักงานคณะกรรมการป้องกันและปราบปรามการทุจริตแห่งชาติ
 ข้อมูลนักการเมืองไทย (นายจักรัตน์ พั้วช่วย), ศูนย์ข้อมูลนักการเมืองไทย

หมวดหมู่:บุคคลจากอำเภอหล่มสัก
หมวดหมู่:นักการเมืองจากจังหวัดเพชรบูรณ์
หมวดหมู่:สมาชิกสภาผู้แทนราษฎรจังหวัดเพชรบูรณ์
หมวดหมู่:พรรคชาติไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:บุคคลจากวิทยาลัยวิศวกรรมศาสตร์ มหาวิทยาลัยรังสิต
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.